সরেজমিনে গিয়ে দেখা যায়, ব্যবসায়ীরা যেমন ১ টাকার কয়েন অচল করে দিয়েছেন, তেমনি ভিক্ষুকসহ সকল মহলও অচল করে দিয়েছেন। ২ ও ৫ টাকার কয়েন নিতে চাইলেও বেশি নিতে রাজি হয় না কেউই। পূর্বধলা স্টেশন বাজারের পানের দোকানদার আবু তাহের (জামাই) জানান, কোম্পানির লোকজন খুচরা কয়েন নেয়না। পাইকারি ব্যবসায়ীরাও কয়েন নিতে চায় না। সাধারণ ক্রেতারা কয়েন হারিয়ে যাওয়ার অজুহাতে নিতে চাইনা। ক্ষুদ্র ব্যবসায়ী রাখাল চন্দ্র দাস জানান বেশি খুচরা হয়ে গেলে এই কয়েন জমা থেকে যায় দীর্ঘদিন। এ কারণেই ১ টাকার কয়েন নেইনা কিছু কিছু ক্ষেত্রে ২ ও ৫ টাকার কয়েন নিলেও ২০ টাকার বেশি নেইনা।